Bahan api etanol itu apa sih? Jelaskan dalam bahasa melayu ya

Bahan api etanol atau bioetanol ialah penggunaan etanol, sejenis alkohol kimia, sebagai suatu bahan api. Bahan ini biasanya digunakan sebagai bahan api motor, lazimnya sebagai penambah bahan api bio terhadap petrol. Kereta pertama yang berupaya berfungsi sepenuhnya dengan bahan api ini ialah Fiat 147 yang diperkenalkan pada 1978 di Brazil oleh Fiat. Etanol biasanya diperbuat daripada biojisim seperti jagung dan tebu. Penghasilan bahan api etanol dunia berganda tiga kali dari  pada 2000 menjadi lebih  pada 2007. Dari 2007 hingga 2008, pecahan etanol dalam kelompok jenis petrol dunia membesar dari 3.7% ke 5.4%. Pada 2011, penghasilan bahan api etanol mencapai , dengan Amerika dan Brazil bertindak sebagai pengeluar utama, menghasilkan 62.2% dan 25% jumlah bahan api etanol dunia masing-masing. Dengan ini, Amerika dan Brazil menjadi pengguna bahan api etanol utama dunia, serta kawasan di Eropah.

Bioetanol ialah sebentuk tenaga boleh diperbaharui yang dapat dihasilkan daripada hasil-hasil pertanian seperti tebu, kentang dan jagung. Kini, ada perdebatan rancak berkenaan kemampuan bioetanol untuk menggantikan petrol. Antara kerisauan yang terbit tentang penggantian ini termasuk kebimbangan kenaikan harga makanan akibat penggunaan tanah pertanian yang besar, dan keseimbangan antara penjimatan tenaga dan potensi pencemaran yang terbit melalui industri penghasilan bioetanol, terutamanya daripada jagung.